Diari Oficial de la Generalitat Valenciana


Sumari del DOGV 8715, del 13-01-2020 (2019/10408)

Notificació de la sentència i interlocutòria d'aclariment dictats en el procediment de guarda i custòdia número 136/2018.
-------------------------------------------------------------------------------------------------------------------------

### Dades del document

Número de DOGV
:   8715

Data del DOGV
:   13-01-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2019/10135


Organisme emissor
:   Jutjat de Violencia Sobre la Dona Número 1 de Torrent

Tipus de document
:   Edicte

Notificació de la sentència i interlocutòria d'aclariment dictats en el procediment de guarda i custòdia número 136/2018. [2019/10997]  
De: Verónica Martínez Cárcel.  
Procurador: Carlos Suaña Mazón.  
Contra: Antonio Correa Santiago.  
  
María Miranda Tauler, lletrada de l'Administració de justícia del Jutjat de Violència sobre la Dona número 1 de Torrent, faig saber que en aquest jutjat se segueix el procediment número 136/2018, sobre guarda i custòdia fills menors no matrimonials, seguit a instàncies de Verónica Martínez Cárcel contra Antonio Correa Santiago, i s'ha dictat la Sentència número 49/2019, la part dispositiva de la qual diu:  
Que estime la demanda interposada per Verónica Martínez Cárcel contra Antonio Correa Santiago i acorde respecte als dos fills menors d'edat de la parella les següents mesures:  
1. La pàtria potestat serà exercida exclusivament per la senyora Martínez, sota la guarda i la custòdia de la qual queden els menors d'edat, i no es fixa un règim de visites en favor del pare.  
3. El pare haurà d'abonar una pensió alimentària de 360 euros mensuals al progenitor que té amb si als menors, pensió no compensable per la seua pròpia naturalesa i per ser creditor d'ella el fill, i que s'abonarà per mesos anticipats dins dels primers cinc dies de cada mes, des de la data d'interposició de la demanda, en el compte que designe la mare i s'actualitzarà anualment d'acord amb l'increment de l'índex de preus al consum publicat cada any per l'Institut Nacional d'Estadística o organisme que complisca les seues funcions. Les despeses extraordinàries que es deriven de l'adequada atenció a la menor seran ateses per tots dos progenitors a mitges.  
Notifiqueu la present sentència a les parts i feu-los saber que contra aquesta podran interposar un recurs d'apel·lació, que es prepararà davant d'aquest jutjat en el termini de cinc dies des de la notificació, d'acord amb els articles 457 i següents de la Llei 1/2000, i del qual coneixerà l'Audiència Provincial de València.  
Lliureu un testimoniatge de la present sentència per a unir-lo a les actuacions i porteu l'original al llibre de sentències d'aquest jutjat.  
Aquesta és la meua sentència, que pronuncie, mane i signe. La magistrada jutgessa.»  
Així mateix, el dia 22 d'octubre s'ha dictat una interlocutòria la part dispositiva de la qual diu:  
  
Acorde  
Estimar la petició formulada pel procurador dels tribunals Carlos Suaña Mazón, en representació de Verónica Martínez Cárcel d'aclarir la Sentència número 49/2019, de data 16 d'octubre de 2019, dictada en el present procediment, en el sentit que s'indica:  
En l'encapçalament de la sentència, «sent demandant Verónica Martínez Cárcel, representada pel procurador dels tribunals Carlos Suaña Mazón».  
En els fonaments de dret, «\*\*\* nascuda en data 16 de gener de 2017».  
Lliureu un certificat d'aquesta resolució, que quedarà unit a aquestes actuacions, i porteu l'original al llibre de resolucions definitives.  
  
Mode d'impugnació: contra aquesta resolució no és possible interposar cap recurs, sense perjudici dels recursos que siguen procedents, si escau, contra la resolució a la qual es refereix la sol·licitud d'aclariment.  
Així ho mana i acorda el jutge; en done fe.»  
I per deixar-ne constància i que servisca de notificació a Antonio Correa Santiago, que es troba en ignorat parador, així com per a la inserció al tauler d'anuncis i la publicació en el Butlletí Oficial de la Província, expedeix aquest edicte.   
  
Torrent, 24 d'octubre de 2019.- La lletrada de l'Administració de justícia: María Miranda Tauler.